Document ID: 32003R2323

Uredba Sveta (ES) št. 2323/2003
z dne 17. decembra 2003
o določitvi stopenj pomoči v sektorju semen za tržno leto 2004/05
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju mnenja Evropskega ekonomsko-socialnega odbora [2],
ob upoštevanju mnenja Odbora regij,
ob upoštevanju naslednjega:
(1) Člen 3 Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [3] preneha veljati s tržnim letom 2005/06 z Uredbo Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o nekaterih shemah podpore za kmete [4]. Z odstopanjem od člena 3(1) Uredbe (EGS) št. 2358/71 ustrezno velja, da se vsaka pomoč za proizvodnjo semen določi samo za tržno leto 2004/05.
(2) Ker položaj na trgu Evropske unije in njegov verjetni razvoj ne moreta zagotoviti proizvajalcem primernega prihodka, se za ustrezno tržno leto odobri pomoč za proizvodnjo.
(3) Člen 3(2) Uredbe (EGS) št. 2358/71 zahteva, da stopnje pomoči odražajo na eni strani potrebo po zagotovitvi ravnovesja med zahtevanim obsegom proizvodnje v Skupnosti in količino, ki jo je mogoče tržiti, ter na drugi strani, cenami za te proizvode na trgih tretjih držav.
(4) Z uporabo navedenih meril so določene stopnje pomoči za tržno leto 2004/05, navedene v Prilogi k tej uredbi -
SPREJEL NASLEDNJO UREDBO:
Člen 1
Z odstopanjem od člena 3(1) Uredbe (EGS) št. 2358/71 so stopnje pomoči v sektorju semen za tržno leto 2004/05 take, kakor so navedene v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 2003

Labels: 3
15
19
6